CELEX: C2007/170/21
Language: lt
Date: 2007-07-21 00:00:00
Title: Byla C-233/07 2007 m. gegužės 11 d. pareikštas ieškinys byloje Europos Bendrijų Komisija prieš Portugalijos Respubliką

21.7.2007   
            
            
               LT
            
            
               Europos Sąjungos oficialusis leidinys
            
            
               C 170/12
            
         2007 m. gegužės 11 d. pareikštas ieškinys byloje Europos Bendrijų Komisija prieš Portugalijos Respubliką
   
   (Byla C-233/07)
   (2007/C 170/21)
   Proceso kalba: portugalų
   Šalys
   
      Ieškovė: Europos Bendrijų Komisija, atstovaujama S. Pardo Quintillán ir P. Andrade
   
      Atsakovė: Portugalijos Respublika
   Ieškovės reikalavimai
   
               —
            
            
               Pripažinti, kad
               
                           —
                        
                        
                           netaikiusi, bent jau per maudymosi sezoną, iš Estorilio pakrantės aglomeracijos ištekėjusioms miesto nuotėkoms, prieš jas išleidžiant į jūrą, pirminio valymo ir dezinfekavimo pagal Sprendimo 2001/720/EB (1) 2 straipsnį,
                        
                     
                           —
                        
                        
                           netaikiusi, bent jau per maudymosi sezoną, iš Estorilio pakrantės aglomeracijos ištekėjusioms miesto nuotėkoms, prieš jas išleidžiant į jūrą, pirminio valymo pagal Sprendimo 2001/720/EB 3 straipsnį,
                        
                     
                           —
                        
                        
                           leidusi, jog iš Estorilio pakrantės aglomeracijos ištekėjusios miesto nuotėkos darytų neigiamą poveikį aplinkai,
                        
                     Portugalijos Respublika neįvykdė įsipareigojimų pagal Sprendimo 2001/720/EB 2, 3 ir 5 straipsnius.
            
         
               —
            
            
               Priteisti iš Portugalijos Respublikos bylinėjimosi išlaidas.
            
         Ieškinio pagrindai ir pagrindiniai argumentai
   1999 m. Portugalijos Respublika Komisijos paprašė iš Estorilio pakrantės aglomeracijos ištekėjusioms miesto nuotėkoms, išleidžiamoms į Atlanto vandenyną, esantį netoli nuo Težo estuarijos, taikyti mažiau griežtesnius reikalavimus.
   Komisija pripažino, jog buvo įvykdytos Direktyvoje 91/271/EEB (2) numatytos išimties sąlygos, ir Sprendimu 2001/720/EB patenkino Portugalijos Respublikos pateiktą prašymą.
   Iš Portugalijos administracijos atsakymų į oficialų pranešimą ir pagrįstą nuomonę matyti, jog Portugalijos Respublika neįvykdė įsipareigojimų pagal minėtus Sprendimo 2001/720/EB straipsnius.
   
      (1)  2001 m. spalio 8 d. Komisijos sprendimas, suteikiantis Portugalijai išimtį, susijusią su iš Estorilio pakrantės aglomeracijos ištekėjusiomis miesto nuotėkomis (OL L 269, p. 14).
   
      (2)  1991 m. gegužės 21 d. Tarybos direktyva 91/271/EEB dėl miesto nuotėkų valymo (OL L 135, p. 40).